CELEX: 32014R0336
Language: sl
Date: 2014-03-28 00:00:00
Title: Izvedbena uredba Komisije (EU) št. 336/2014 z dne 28. marca 2014 o uvrstitvi določenega blaga v kombinirano nomenklaturo

2.4.2014   
            
            
               SL
            
            
               Uradni list Evropske unije
            
            
               L 99/1
            
         IZVEDBENA UREDBA KOMISIJE (EU) št. 336/2014
   z dne 28. marca 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. marca 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Komplet, namenjen prodaji na drobno (t. i. „sistem brezžične kamere za vzvratno vožnjo“), za vgradnjo v motorna vozila, z naslednjimi sestavnimi deli:
                  
                              —
                           
                           
                              dnevno in nočno televizijsko kamero s tipalom CMOS in 2,4-milimetrsko lečo,
                           
                        
                              —
                           
                           
                              brezžični oddajnik videosignala z anteno,
                           
                        
                              —
                           
                           
                              brezžični sprejemnik videosignala za frekvenčno območje 2,4 GHz z barvnim zaslonom s tekočimi kristali (LCD) z diagonalno izmero zaslona 17,8 cm (7 palcev) in ločljivostjo 480 × 240 slikovnih pik. Opremljen je s funkcijskimi stikali in avdio-video vmesnikom za priključitev zunanjih zvočnih in video naprav.
                           
                        Televizijska kamera ne zajema zvoka.
                  Izdelek je namenjen uporabi na primer v avtomobilih, avtobusih ali priklopnikih in vozniku prikazuje, kaj je za vozilom.
               
               
                  8528 72 40
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8528, 8528 72 in 8528 72 40.
                  Izdelek velja za blago, ki je kot komplet namenjeno prodaji na drobno v smislu pravila 3(b), saj različni sestavni deli tvorijo celoto za izpolnjevanje določene potrebe ali za izvajanje določene dejavnosti.
                  Komplet sestavljajo televizijski oddajnik (tarifna podštevilka 8525 50), televizijska kamera (tarifna podštevilka8525 80) in televizijski sprejemnik (tarifna podštevilka 8528 72). Nobeden od sestavnih delov ne daje kompletu bistvenega značaja, saj so vsi enako pomembni za opravljanje njegove funkcije.
                  Zato je treba napravo uvrstiti pod oznako KN 8528 72 40 kot druge barvne televizijske sprejemnike z zaslonom s tekočimi kristali (LCD).